जब इस कार्यालाय में आग लगाई गई तब प्रधानमंत्री इस्माइल हानिया वहां मौजूद नहीं थे. वो उस समय गज़ा पट्टी में थे.

इससे पहले गज़ा में हमास और फ़लस्तीनी नेता अब्बास के समर्थकों के बीच हिंसक झड़पें हुई थीं जिसमें दो लोगों की मौत हो गई और 15 लोग घायल हो गए.

ये झड़पें उस समय शुरु हुई जब एक हमास समर्थक का जनाज़ा निकल रहा था. इस घटना के बाद हमास के लड़ाकों ने फ़लस्तीनी सुरक्षा बलों के परिसर पर ग्रेनेड दागे जिसके जवाब में रमल्लाह में संसद और प्रधानमंत्री कार्यालय पर हमला किया गया.

भारी क्षति

अब्बास के समर्थकों ने फ़लस्तीनी संसद और प्रधानमंत्री कार्यालय को भारी नुकसान पहुंचाया है. न केवल दोनों परिसरों में आग लगा दी गई बल्कि इससे पहले सारे कैबिनेट, मेजें, फर्नीचर सबकुछ तोड़ फोड़ दिया गया.

बंदूकधारियों ने फ़लस्तीनी संसद की खिड़कियों पर गोलियां चलाईं और कार्यालय में रखे कंप्यूटर और फर्नीचरों को निशाना बनाया. 

प्रधानमंत्री कार्यालय और संसद परिसर में लगी आग पर नियंत्रण कर लिया गया है और कहा जा रहा है कि दोनों परिसरों को भारी नुकसान हुआ है.

अभी तक यह पता नहीं चल सका है कि इस घटना में किसी की मौत हुई है या नहीं.

रमल्लाह में बीबीसी संवाददाता जीनी असद का कहना है कि ये बंदूकधारी अल अक्सा मार्टर्स ब्रिगेड के थे जो फतह से जुड़ी हुई है. 

जनवरी में फ़लस्तीनी प्राधिकरण में चुनावों के बाद जब से हमास की सरकार बनी है उसके बाद से प्राधिकरण के राष्ट्रपति अब्बास के समर्थकों और हमास समर्थकों में झड़प होती रही है.

अब्बास का संबंध फतह पार्टी से है. 

पिछले दो महीनों में इन झड़पों में 20 से अधिक लोग मारे गए हैं. 

 \n\nउपरोक्त लेख के लिए मुझे एक अच्छा शीर्षक दें।
फ़लस्तीनी प्रधानमंत्री का कार्यालय जला